שי יניב

שי יניב (נולד ב-21 בדצמבר 1960) הוא משפטן ישראלי המכהן כסגן נשיא בית המשפט המחוזי בתל אביב. בעבר כיהן כנשיא בית הדין הצבאי לערעורים בדרגת אלוף.

קורות חייו 
יניב למד משפטים באוניברסיטת תל אביב במסגרת העתודה האקדמאית. במהלך לימודיו היה עורך כתב העת עיוני משפט. שירת בתחילה בפרקליטות הצבאית. בגיל 28 היה יניב לשופט הצעיר ביותר בתולדות מדינת ישראל. הוא כיהן בכל מחוזות השיפוט, עד שמצא את מקומו כשופט בית הדין הצבאי לערעורים. בהמשך ובמקביל לשירותו הצבאי, יניב החל בכתיבת עבודת דוקטורט באוניברסיטת תל אביב בהנחייתה של פרופ' נילי כהן, אך לא השלים אותה, עקב קידומו לדרגת אלוף ומינויו לנשיא בית הדין הצבאי לערעורים ולמפקד יחידת בתי הדין הצבאיים, במקומו של האלוף פרופ' ישי בר, ב-14 באוגוסט 2007. באוגוסט 2012 החל יניב את כהונתו השנייה כנשיא בית הדין הצבאי לערעורים, תפקיד בו ניתן לכהן עד שתי קדנציות בנות 5 שנים כל אחת, על-פי חוק השיפוט הצבאי.

ביוני 2016 נבחר לשופט בבית המשפט המחוזי תל אביב. ב-12 ביולי 2022 מונה לתפקיד סגן נשיא בית המשפט.

יניב גם מרצה לדיני צבא בפקולטות למשפטים באוניברסיטת תל אביב, במרכז הבינתחומי בהרצליה ובאוניברסיטה העברית בירושלים.

יניב נשוי ואב לשלושה.

קישורים חיצוניים

 
 שי יניב, באתר צה"ל
 מכתביו
 
  שי יניב הסדרי טיעון מהזווית השיפוטית - שינויים והשלכות בספר אליהו מצא (2015), עמ' 341
 שי יניב מבט על תרומת המשפט הצבאי להתפתחות הדין הכללי בספר טירקל (2020), עמ' 381

הערות שוליים

אלופי צה"ל
בוגרי תיכון אליאנס (תל אביב)
נשיאי בית הדין הצבאי לערעורים
סגל המרכז הבינתחומי הרצליה: משפטים
סגל אוניברסיטת רייכמן: משפטים
סגל האוניברסיטה העברית בירושלים: משפטים
בוגרי אוניברסיטת תל אביב: משפטים
בוגרי העתודה האקדמית
ישראלים שנולדו ב-1960